{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Plana zakonodavnih aktivnosti Ministarstva pravosuđa za 2018. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Gong","PRIJEDLOGA PLANA ZAKONODAVNIH AKTIVNOSTI ZA 2018. GODINU,\nPrijedloga plana zakonodavnih aktivnosti za 2018. godinu","Republika Hrvatska je tokom malteškog predsjedanja EU (01-06/2017) ispunila upitnik o budućnosti lobiranja u EU. Navedeni upitnik je zatražen sukladno Zakonu o pravu na pristup informacijama te je dostupan putem portala Imamo pravo znati (poveznice niže). U ovom upitniku Vlada RH navodi sljedeće: \"Croatia is in the process of establishing its national legal framework for the interactions with interested representatives/lobbyists and will be able, at the later stage, to provide a more concrete answer\". Dakle, u odgovoru se navodi kako RH trenutno uređuje zakonski okvir za lobiranje. Pretpostavljajući da Vlada RH odgovorima u upitniku nije namjerno netočno informirala druge zemlje-članice o svojim zakonodavnim aktivnostima, zaključujemo da je uređenje zakonskog okvira za lobiranje pogreškom izostavljeno iz Prijedloga normativnog plana aktivnosti Ministarstva pravosuđa za 2018. godinu. \nStoga predlažemo da se u normativnom planu aktivnosti Ministarstva navede i zakonsko uređenje lobiranja, čime bi se prevenirala situacija u kojoj se doima da RH drugim državama-članicama dostavlja netočne informacije o svojim zakonodavnim aktivnostima, pogotovo zato jer se radi o iznimno osjetljivom i vrlo aktualnom pitanju lobiranja i netransparentnih sastanaka državnih dužnosnika. \n\nPoveznice za malteški upitnik o lobiranju, popunjen od strane RH:\nhttp://imamopravoznati.org/request/stav_rh_o_bud\nucnosti_lobiranja_u#incoming-5016; http://imamopravoznati.org/request/4264/response\n/5016/attach/html/3/HR%20odgovori%20na%20MT%20pi\ntanja.docx.html).","Primljeno na znanje","U 4. tromjesečju 2017. godine održan je okrugli stol povodom Međunarodnog dana borbe protiv korupcije, na kojem se raspravljalo o potrebi zakonskog normiranja lobiranja kao jednog od preduvjeta za prevenciju korupcije, kojom se želi postići uspostava lobističkog djelovanja kao legalne i legitimne profesije prema najvišim etičkim standardima, a s ciljem transparentnosti rada lobista i pozitivnog utjecaja interesnih grupa na kvalitetu propisa i odluka koje donosi zakonodavna vlast.\nZaključeno je da bi temelj regulatornog truda trebalo biti jačanje transparentnosti u procesu formiranja javnih politika te odgovornosti u donošenju političkih odluka, čime će se i osnažiti povjerenje građana u rad javnih tijela."]